section_heading: Životopis
paragraph_text: Ime je dobila po gradu u kojem je rođena. Njezin kum je čuveni filozof i psiholog Timothy Leary. U sedmoj godini obitelj joj se preselila u sjevernu Kaliforniju, u gradić Elk. U domu gdje je odrasla nije bilo električne struje ni vodovodne mreže. Kada je imala deset godina obitelj se ponovno preselila, ovoga puta u Petalumu, sjeverno od San Francisca. Upisala se u American Conservatory Theatre u San Franciscu gdje je učila glumu i glumila u manjim predstavama. Filmski debi ostvarila 1986. u filmu Lucas. Nakon debija mijenja prezime u Ryder. Iduće godine igra i prvu glavnu ulogu u drami Square Dance.